**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.361/14(prot. Nr.14, 12.§) |

Par zemesgabala Mednieku ielā

daļas nomu

Lai racionāli rīkotos ar pašvaldības mantu, zemesgabalu, uz kura atrodas citai juridiskai personai piederošs ēku (būvju) nekustamais īpašums, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8. un 17.punktu, izskatot akciju sabiedrības "Sadales tīkls" 2022.gada 16.septembra vēstuli Nr.308000-03/2032 "Par zemes nomas līguma noslēgšanu Liepājā, Mednieku ielā", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 26.septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Iznomāt akciju sabiedrībai "Sadales tīkls" (vienotais reģistrācijas Nr.40003857687; juridiskā adrese: Šmerļa iela 1, Rīga) uz laiku līdz plānotās Mednieku ielas izbūvei, bet ne ilgāk kā uz 5 (pieciem) gadiem, zemesgabala Mednieku ielā, Liepājā (kadastra apzīmējums 1700 003 0105) daļu 72 kv.m platībā (pielikumā) akciju sabiedrībai "Sadales tīkls" piederošās ēkas (būves) Mednieku ielā 20A (kadastra apzīmējums 1700 003 0024 001) un tajā esošā energoapgādes objekta TP-1425 ekspluatācijai, tai skaitā remontam.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas brīža sagatavot zemes nomas līgumu ar ēku (būvju) īpašnieku akciju sabiedrību "Sadales tīkls" par lēmuma 1.punktā minētās zemesgabala daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto;

2.3. papildus nomas maksai nomnieks maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.6. nomnieks atbild par visu zemesgabala daļā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.7. nomnieks par saviem līdzekļiem uztur energoapgādes objektu labā kārtībā, veic tā regulāru apkopi un novērš radušos vizuālos bojājumus ne vēlāk kā 5 (piecu) darba dienu laikā no to rašanās brīža;

2.8. Liepājas pilsētas teritorijas plānojumā paredzētās Mednieku ielas vai inženierkomunikāciju izbūves gadījumā, nomniekam veikt akciju sabiedrībai "Sadales tīkls" piederošā energoapgādes objekta TP-1425 pārvietošanu ārpus ielas sarkanajām līnijām.

3. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (kods 12 01).

 4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja akciju sabiedrība "Sadales tīkls", kā ēkas (būves) īpašnieks, viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |